|  |  |  |
| --- | --- | --- |
| - สำเนาคู่ฉบับ - -ที่ มท 0808.4/ | - | กรมส่งเสริมการปกครองท้องถิ่นถนนนครราชสีมา เขตดุสิต กทม. 10300 |

 เมษายน 2564

- สำเนาคู่ฉบับ -

เรื่อง เลื่อนการฝึกอบรมตามโครงการฝึกอบรมการบันทึกบัญชีและปฏิบัติงานในระบบบัญชีคอมพิวเตอร์ ขององค์กรปกครองส่วนท้องถิ่น (e-LAAS) ตามมาตรฐานการบัญชีภาครัฐและนโยบายการบัญชีภาครัฐ ประจำปี 2564

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงมหาดไทย ด่วนที่สุด ที่ มท ๐๘๐๘.2/ว 1645 ลงวันที่ 18 มีนาคม 2563

2. หนังสือกรมส่งเสริมการปกครองท้องถิ่น ที่ มท ๐๘๐๘.๔/ว 2855 ลงวันที่ 17 กันยายน 2563

3. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๐๘.๔/ว 344 ลงวันที่ 22 กุมภาพันธ์ 2564

 ตามที่กรมส่งเสริมการปกครองท้องถิ่นได้จัดโครงการฝึกอบรมการบันทึกบัญชีและปฏิบัติงาน ในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ตามมาตรฐานการบัญชีภาครัฐ และนโยบายการบัญชีภาครัฐ ประจำปี 2564 ระหว่างวันที่ 4 พฤศจิกายน 2563 – 30 มิถุนายน 2564 ณ โรงแรมริเวอร์ไซด์ เขตบางพลัด กรุงเทพมหานคร และเลื่อนการฝึกอบรม จากเดิม รุ่นที่ 16 – 60 ระหว่างวันที่ 5 มกราคม – 30 มิถุนายน 2564 เป็น ระหว่างวันที่ 7 มีนาคม – 15 กันยายน 2564 สำหรับเวลาและสถานที่คงเดิม เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) นั้น

 เนื่องด้วยปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้กระจายเป็นวงกว้างในพื้นที่หลายจังหวัดของประเทศและมีแนวโน้มเพิ่มขึ้นอย่างรวดเร็ว เพื่อดำเนินการตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (โควิด-19) และลดความเสี่ยงในการติดเชื้อ แก่ผู้เข้ารับการฝึกอบรม ได้เลื่อนการจัดฝึกอบรมการบันทึกบัญชีและปฏิบัติงานในระบบบัญชีคอมพิวเตอร์ ขององค์กรปกครองส่วนท้องถิ่น (e-LAAS) ตามมาตรฐานการบัญชีภาครัฐและนโยบายการบัญชีภาครัฐ ประจำปี 2564 ตั้งแต่รุ่นที่ 22 ซึ่งจะเริ่มการฝึกอบรมในวันที่ 20 เมษายน 2564 เป็นต้นไป ออกไปจนกว่าสถานการณ์การแพร่ระบาด ของโรคติดเชื้อไวรัส โคโรนา 2019 (โควิด-19) จะคลี่คลายไปในทางที่ดีขึ้น โดยจะแจ้งกำหนดการให้ผู้เข้ารับ การฝึกอบรมทราบอีกครั้ง ทั้งนี้ ให้องค์กรปกครองส่วนท้องถิ่นถือปฏิบัติเรื่องการเบิกค่าใช้จ่ายกรณียกเลิก หรือเลื่อนการเดินทางไปราชการเพื่อเข้ารับการฝึกอบรมตามแนวทางที่กระทรวงมหาดไทยกำหนดในหนังสือที่อ้างถึง 1

 จึงเรียนมาเพื่อโปรดทราบ และกรุณาแจ้งองค์กรปกครองส่วนท้องถิ่นแจ้งบุคลากรที่เข้ารับการฝึกอบรมทราบด้วย

 ขอแสดงความนับถือ

 อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

ร.อสถ. .....................................

ผอ.สน.คท. ..............................

ผอ.กง.พช. ...............................

จนท.พิมพ์/ทาน........................

กลุ่มงานพัฒนาระบบบัญชีท้องถิ่น

โทร. 0-2241-9000 ต่อ 1611

นางสาวจุฑาพร ละอองขวัญ 099-165-4037